ຂ່າວສານ
ໄທກຽມພ້ອມໃຫ້ແກ່ບັນດາເຫດການໃນກອງປະຊຸມສຸດຍອດ ອາຊຽນ
ກອງປະຊຸມສຸດຍອດອາຊຽນ ຄັ້ງທີ 34 ຢູ່ ບາງກອກ, ປະເທດໄທ (ພາບ: Reuters)
ຫຼາຍເດືອນມານີ້, ປະເທດເຈົ້າພາບໄທ ໄດ້ ກະກຽມຢ່າງລະອຽດ ນັບແຕ່ພື້ນຖານ, ດ້ານວັດຖຸ ແລະ ບຸກຄະລະກອນ ຕະຫຼອດຮອດເນື້ອໃນປຶກສາຫາລືຕ່າງໆເພື່ອແນໃສ່ຮັບປະກັນຜົນສຳເລັດຂອງບັນດາກອງປະຊຸມອາຊຽນ. ວຽກງານຮັບປະກັນຄວາມໝັ້ນຄົງແມ່ນໜຶ່ງໃນບັນດາບຸລິມະສິດແຖວໜ້າຂອງ ລັດຖະບານໄທ ນັ້ນແມ່ນປະຕິບັດຕາມມາດຕະຖານສາກົນ. ປະເທດນີ້ໄດ້ສົ່ງພາລະກອນຕຳຫຼວດ ແລະ ພາລະກອນປ້ອງກັນຄວາມສະຫງົບ 17.000 ຄົນ ໄປປະຈຳຢູ່ ບັນດາສະຖານທີ່ສຳຄັນ ທີ່ນະຄອນຫຼວງ ບາງກອກ ແລະ ສູນກອງປະຊຸມ IMPACT ເມືອງທອງ ທານີ ຢູ່ ແຂວງ ນົນທະບຸຣີ.ທີ່ກອງປະຊຸມຂອງສະພາປ້ອງກັນປະເທດ ໃນວັນທີ 31 ຕຸລາ, ທ່ານ ປຣາຢຸດ ຈັນໂອຈາ ເນັ້ນໜັກວ່າ ກອງທັບຕ້ອງຮ່ວມມື ກັບກະຊວງການຕ່າງປະເທດຢ່າງແໜ້ນແຟ້ນເພື່ອຮັບປະກັນຄວາມສະຫງົບປອດໄພໃຫ້ແກ່ບັນດາຄະນະແຂກຕ່າງປະເທດ, ບັນດາຫົວໜ່ວຍຍາມໃດກໍ່ຕ້ອງມີສະຕິລະວັງຕົວສູງແລະຄົບຖ້ວນເພື່ອຮັບມືກັບ ກໍລະນີຕ່າງໆ, ບໍ່ໃຫ້ມີການປະທ້ວງເກີດຂຶ້ນ ເຮັດໃຫ້ບັນດາກອງປະຊຸມຂາດວັກຂາດຕອນຄືກອງປະຊຸມ ອາຊຽນ ປີ 2009 ຢູ່ ພັດທະຢາ.
ກ່ອນໜ້ານັ້ນ, ຄະນະລັດຖະບານໄທ ໄດ້ຮັບຮອງເອົາຂໍ້ສະເໜີຂອງກະຊວງການຕ່າງປະເທດທີ່ວ່າ ຈະຂໍແກ່ຍາວວັນພັກທ້າຍອາທິດໃນຕົ້ນເດືອນ ພະຈິກຕື່ມອີກ 2 ວັນໃຫ້ແກ່ທຸກໆຫ້ອງວ່າການຂອງລັດຖະບານຢູ່ນະຄອນຫຼວງ ບາງກອກ ແລະ ແຂວງ ນົນທະບຸຣີ ເພື່ອ ຫຼຸດຜ່ອນບັນຫາລົດຕິດ ແລະ ສ້າງເງື່ອນໄຂສະດວກໃນການເດີນທາງໄປມາຂອງບັນດາການນຳອາຊຽນ ພ້ອມກັບບັນດາຜູ້ແທນຄະນະຕ່າງໆ.
(ແຫຼ່ງຄັດຈາກ VOV)